Minamoto

Minamoto klann on Minamoto perekonnast tulnud klanni nimi, mis oli alates 9. sajandist Jaapani ajaloos üks valitsevaid klanne. Minamoto klanni liikmetest neli olid jaapani šogunid Heiani ja Kamakura ajastutel. Võimule tuli Minamoto klann Genpei sõjas, milles alistati Taira klann. 
Jaapani klannid.
Jaapanis tekkis eraldi perekonna klannide süsteem umbes 6. sajandi lõpus ja 7. sajandi alguse paiku. Ilmselt oli süsteemi alguseks Fujiwara (藤原氏) klann, kuigi täpne info klannide tekkimise kohta puudub. Umbes 9. sajandil tekkisid kaks klanni: Minamoto (源氏) ja Taira (平氏) klannid. Minamoto ja Taira liinide teke, ehk üks keisriperekond jagati nimedega kahte liini, tõi kaasa kahe keisri perekonna klanni tekkimise, mõlemad klannid arenesid välja Fujiwara perekonnast. Igal klannil jaapanis oli ka nn haruklanne, mis tekkisid edasi peamistest suurematest klannidest nagu Fujiwara, Minamoto, Taira ja Tachibana klannidest.
Minamoto klanni tõus.
Minamoto klanni tõus algas umbes 9. sajandil, kui Fujiwara klannist tekkis kaks erinevat uut perekonna liini Minamoto ja Taira. Minamoto klanni nimi tuleneb hüüdnimest, mis anti Heiani perioodi keisrile, kelle nime tuntakse hüüdnimega keiser Saga või isikliku nimega Kamino. Minamoto nimi aga ilmus keisri perekonnas esimest korda, kui keiser Saga nimetas oma poja Minamoto no Makoto'ks. Minamoto klannist sai alguse esimeste Kamakura perioodi šogunite liin, nende võimule saamine ei olnud aga siiski läbi väga sõbralike suhete Taira klanniga, vaid selleks et šoguniks võimule saaks Minamoto klann, algas Taira ja Minamoto klanni vahel sõda, mis on tuntud kui Genpei sõda, mis algas 1180. aastal. Genpei sõja võitis Minamoto klann 1185. aastal, pärast mida sai Jaapani esimeseks Kamakura perioodi šogunid Minamoto no Yoritomo. Yoritomo võimul oleku ajal oli keisriks Go-Toba, kuid keisri võim ei olnud klannide valitsuse ajal enam väga kindel, seega suurem võim ja riigi valitsemine käis siiski läbi šogunite.
Minamoto klanni shōgunid.
Minamoto klanni perekond oli üpris suur, Minamoto klanni šogunid olid võimul umbes 1184.–1219. aastani. Heiani perioodi lõpul oli šoguniks esimene Minamoto klanni liige Minamoto no Yoshinaka (šoguniks 1184). Kamakura perioodi sōgunaadi alusepanijaks oli Minamoto no Yoritomo (šoguniks 1192–1199), temale järgnes Minamoto no Yoriie (šogun 1202–1203) ja temast järgnev ning viimane Minamoto klanni šogun oli Minamoto no Sanetomo (1203–1219). Minamoto klanni šogunite liini lõpetas Kujō Yoritsune võimuletulek. Sellel ajal tahtis ka võimule saada Hōjō klann, mis oli Taira klanni haruklann. Nemad aga ei oleks poliitiliste mõjude tõttu võimule võinud saanud, kuna Taira klann ei olnud heades suhetes Minamoto klanniga, Hōjō klanni liikmed aga said võimaluse saada shikken'iteks, kes olid šogunile alluvad võimuüksused, Kujō klann oli aga otsene haru Fujiwara klannist, seega nende liige sai šoguni positsioonile.
Genpei sõda.
Genpei sõda oli Taira klanni ja Minamoto klanni vaheline sõda, eesmärgiga saada endale shōguni positsioon. Genpei sõda toimus aastatel (1180–1185). Taira klanni eesmärk oli jätkata vana valitsemiskorda, kus keiser oli võimul, kuid Taira klanniga ei jaganud samasid vaateid Minamoto klanni pealik Yoritomo, kelle klann oli Heiji sõja 1160. aastatel kaotanud ning pagendusse saadetud. Seega algas kahe osapoole vahel sõda, eesmärgiga, et sõja võitja saab oma valitsuse luua, sõda kestis viis aastat. Pärast 5-aastast sõda oli oma võidu kindlustanud Minamoto klann. Klanni pealik Minamoto no Yoritomo, kes oli sõjas ka klanni vägede juht, alustas uue Kamakura perioodi šogunite valitsusaega 1192. aastal.
Tähtsamad Minamoto klanni liikmed.
Lisaks šogunitele oli Minamoto klannis ka teisi olulistel kohal olevaid liikmeid, neid jagati keisri laste järgi. Ninmyō Genji alla kuulusid keisri Ninmyō lapsed, Masaru ja Hikaru, nendele omistati tiitlid udaijinid ehk õigusministrid, kes tegelesid õiguskorraldusega. Seiwa Genji alla kuulusid keiser Seiwa järglased. Nende liikmetest kõige tuntumad olid prints Tsunemoto järglased. Näiteks oli üks tuntud nimi jaapani samuraide liider Hachimantarō Yoshiie. Murakami Genji liin oli keiser Murakami järglased, kelle poeg Morofusa oli udaijin ning tema järglased alustasid juba uut kõrgklassi liini Jaapanis dōjō kuge. Kazan Genji olid keiser Kazani järglased, kellest tuli Shirakawa perekonna liin ning nemad püüdsid Jaapanis tsentraliseerida Shinto uskumust. Lisaks nendele keisri järglastele oli palju teisi Genji’sid. Lisaks Genji’dele olid ka mõned teised tähtsamad liikmed näiteks Minamoto no Tameyoshi, kes oli keiser Sutoku toetaja ning kes hukati keiser Go-Shirakawa toetajate poolt. Teine tähtsamaid või pigem tuntumaid tegelasi Minamoto klannist oli Minamoto no Yoshinaka, kes oli šogun Yoritomo sugulane ja tahtis saada ise šoguniks, tal oleks see võinud isegi õnnestuda, kui Minamoto no Yoritomo ei oleks saatnud oma vendasid teda peatama, selle tulemusel kaotas Yoshinaka oma võimaluse šoguniks saada ning tegi seppuku.